text: Drøvtygger er stadig på fri fod
  22 maj 2016 kl. 04.57
  De fire kvier, der i går var løs i Tønder, viste sig at være hele otte røde kvier. De blev indfanget i løbet af aftenen i går. Undtagen en.
  Det var ikke kun fire kvier, der i går var løs i Tønder men hele otte. Det oplyser vagtchef Søren Strægaard ved Syd- og Sønderjyllands politi søndag morgen til TV SYD.
  Nu er de fleste af dyrene dog indfanget. Det skete lørdag i løbet af aftenen. Men en enkelt rød kvie tog flugten, og er stadig på fri fod i Tønder.
  En kvie kan - hvis man spørger Google - løbe omkring 40 kilometer i timen, så man skal ikke forsøge at eftersætte kvien, hvis man møder den.
  I stedet skal man kontakte politiet på 114
  